এপ্রিল মাসে খাদ্য পণ্যে মূল্যস্ফীতি হয়েছে ৬ দশমিক ৪৮ ভাগ, যা মার্চে ছিল ৬ দশমিক ৩৭ শতাংশ। খাদ্য বহির্ভূত খাতে কিছুটা কমে দাঁড়িয়েছে ৬ দশমিক শূন্য ৮ শতাংশ, যা মার্চে ছিল ৬ দশমিক ১২ শতাংশ। পহেলা বৈশাখে ইলিশের চাহিদার মতো নতুন পোশাক কেনার প্রবণতাও রয়েছে, কিন্তু তার প্রভাব খাদ্য বহির্ভূত পণ্যের মূল্যস্ফীতিতে দেখা যাচ্ছে না। উন্নয়নশীল দেশগুলোতে উৎসবের সময়েও মানুষ পোশাকের চেয়ে খাদ্য পণ্যই বেশি কেনে। তাই খাদ্য পণ্যের মূল্যস্ফীতি বেড়েছে। মাছ, মাংস, শাক-সবজি, ফল ও দুধের দাম বাড়ার কারণেই খাদ্য উপ খাতে মার্চের তুলনায় মূল্যস্ফীতি শূন্য দশমিক ১২ ভাগ বেশি বলে সংবাদ সম্মেলনে জানানো হয়।